Oficiālais Vēstnesis L 295 , 13/11/2003 Lpp. 0081 - 0082



Komisijas Regula (EK) Nr. 1991/2003 (2003. gada 12. novembris), ar kuru divdesmit ceturto reizi groza Padomes Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001 EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2002. gada 27. maija Regulu (EK) Nr. 881/2002, ar ko nosaka konkrētus, īpašus, ierobežojošus, pret noteiktām personām un organizācijām, kuras saistītas ar Osamu Bin Ladenu, organizācijas Al-Qaida tīklu un Taliban, vērstus pasākumus un ar ko atceļ Padomes Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu [1], kurā jaunākie grozījumi izdarīti ar Komisijas Regulu (EK) Nr. 1724/2003 [2], un jo īpaši tās 7. panta 1. punkta pirmo ievilkumu, tā kā: (1) Regulas (EK) Nr. 881/2002 I pielikumā uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana. (2) Apvienoto Nāciju Organizācijas Drošības padomes Sankciju komiteja 2003. gada 3. novembrī nolēma grozīt to personu, grupu un organizāciju sarakstu, kam piemēro līdzekļu un saimniecisko resursu iesaldēšanu. Tādēļ attiecīgi jāgroza I pielikums. (3) Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties, IR PIEŅĒMUSI ŠO REGULU. 1. pants Ar šo Regulas (EK) Nr. 881/2002 I pielikumu groza saskaņā ar šīs regulas pielikumu. 2. pants Šī regula stājas spēkā dienā, kad to publicē Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 12. novembrī Komisijas vārdā — Komisijas loceklis Christopher Patten [1] OV L 139, 29.5.2002., 9. lpp. [2] OV L 247, 30.9.2003., 18. lpp. -------------------------------------------------- PIELIKUMS Regulas (EK) Nr. 881/2002 I pielikumu groza šādi: 1. Pozīcijā "Fiziskas personas" pievieno šādus ierakstus: "Ibrahim DAWOOD (arī a) Ebrahim Dawood; b) Sheikh Dawood Hassan). Dzimis: 1955. gadā. Dzimšanas vieta: Ratnagiri, Indija. Pilsonība: Indijas pilsonis. Pases Nr.: A-333602, izdota Bombejā, Indijā, 1985. gada 6. aprīlī."; 2. Ierakstu "Al Taqwa Trade, Property and Industry Company Limited (agrāk Al Taqwa Trade, Property and Industry), (agrāk Al Taqwa Trade, Property and Industry Establishment), (agrāk Himmat Establishment), c/o Asat Trust Reg., Altenbach 8, FL-9490 Vaduca, Lihtenšteina" pozīcijā "Juridiskas personas, grupas un organizācijas" aizstāj ar šādu ierakstu: "WALDENBERG (arī: a) Al Taqwa Trade, Property and Industry; b) Al Taqwa Trade, Property and Industry Company Limited; c) Al Taqwa Trade, Property and Industry Establishment; d) Himmat Establishment). Adrese: a) Asat Trust Reg., Altenbach 8, FL-9490 Vaduca, Lihtenšteina; b) Via Posero, 2, 22060 Campione d'Italia, Itālija". --------------------------------------------------